16.6.2023 г.
BG
Официален вестник на Европейския съюз
C 214/123 Четвъртък, 19 януари 2023 r.
P9_TA(2023)0017
Контрол на финансовите дейности на Европейската инвестиционна банка — годишен доклад за 2021 г.
Резолюция на Европейския парламент от 19 януари 2023 г. относно контрола на финансовите дейности на Европейската инвестиционна банка — годишен доклад за 2021 г.
(2022/2153(INI)) (2023/C 214/12)
Европейският парламент, — като взе предвид доклада за дейността на Европейската инвестиционна банка (ЕИБ) за 2021 г., озаглавен „Иновативен отговор“ и публикуван на 27 януари 2022 г., — като взе предвид финансовия доклад на ЕИБ за 2021 г. и доклада на ЕИБ относно дейностите по финансиране и получаване на заеми за 2021 г., и двата публикувани на 5 май 2022 г., — като взе предвид оперативния план на групата на ЕИБ за 2021 г., публикуван на 20 януари 2021 г., — като взе предвид инвестиционния доклад на ЕИБ за 2020 — 2021 г.: Изграждане на интелигентна и екологосъобразна Европа в ерата на COVID-19, публикуван на 21 януари 2021 г., — като взе предвид плана за изпълнение за пътната карта на групата на ЕИБ за климатичната банка за периода 2021 — 2025 г., приет от Съвета на директорите на ЕИБ на 14 ноември 2020 г. и публикуван на 14 декември 2020 г., — като взе предвид стратегията на ЕИБ за климата, приета през ноември 2020 г. и публикувана на 15 ноември 2020 г., — като взе предвид доклада на групата на ЕИБ за устойчивостта за 2021 г., публикуван на 6 юли 2022 г., — като взе предвид рамката на групата на ЕИБ относно екологичната и социалната устойчивост, приета на 2 февруари 2022 г., — като взе предвид годишните доклади на Одитния комитет на ЕИБ за 2021 г., публикувани на 21 юли 2022 г., — като взе предвид доклада за дейността на ЕИБ по разследвания на измами за 2021 г., публикуван на 7 юли 2022 г., — като взе предвид годишния доклад за дейността във връзка с жалбите относно възлагането на поръчки и Комитета за жалби относно възлагането на поръчки на Европейската инвестиционна банка за 2021 г., публикуван на 7 април 2022 г., — като взе предвид работното споразумение, подписано от ЕИБ, Европейския инвестиционен фонд (ЕИФ) и Европейската прокуратура на 7 декември 2021 г., — като взе предвид доклада за дейността на ЕИБ относно проверките за съответствие за 2021 г., публикуван на 25 август 2022 г., — като взе предвид рамката PATH на групата на ЕИБ — подкрепа за контрагентите по техния път за привеждане в съответствие с Парижкото споразумение (рамката за привеждане на контрагентите в съответствие с Парижкото споразумение), публикувана на 26 октомври 2021 г., — като взе предвид политиката на групата на ЕИБ за борба с измамите, публикувана на 5 август 2021 г., — като взе предвид годишния доклад на Комитета на ЕИБ по етика и вътрешен контрол за 2020 г., публикуван на 8 април 2022 г., и оперативните правила на Комитета, — като взе предвид кодексите за поведение на персонала на групата на ЕИБ, на членовете на нейния Одитен комитет и на нейния Управителен комитет,